cyanic-selkie/wikianc huggingface dataset:
Ceyn Ostin
Həyatı
bütün həyatı ərzində təqribən 3000 mindın çox məktub yazsada onlardan yalnız 160-ı sağ qalmışdır. Məktubların əksəriyyətini böyük bacısı Kassandraya yazırdı. Ceynin ölümündən sonra bacısı bu məktubları yandırmışdır. Ceyn Ostin 1775-ci il 16 dekabrda Steventson, Hampshire bölgəsində valideynlərinin onu gözlədiyindən 1 ay daha gec doğulmuşdur. Ceynin atası Corc Ostin uzun illər buradakı anqlikan kilsəsinin rektoru kimi fəaliyyət göstərmişdir. Atası qədim, varlı, nüfuzlu yun taciri ailəsinin kökündən gəlirdi.
1783-cü ildə Ostin bacıları Missis Anna Cauley tərəfindən təhsil almaq üçün Oksforda göndərilir. Lakin payızda hər iki qız tifus xəstəliyinə tutulduğunda geri gəlir. və 1785-ci ildə Abbey qızlat məktəbinə yollanana kimievdə təhsil görürlər. bu məktəbdə onlar çox gümankı fransızca, tikiş-naxış, rəqs musiqi, teatr və sə barədə təhsil alırlar. lakin ailənin hər iki qızın təhsil haqqını ödəməyə gücü çatmadığından tezliklə bu məktəbi də tərk etməli olurlar.
Gümank ki, onun oxumağa olan həvəsi atası və qardaşlarından gəlir. Ceyn Ostin atasının və bəzi ailə dostlarının kitabxanasını işlətməkdə sərbəst idi. Atası həm də Ceynə yazı işlərində lazım olan ləvazimatları almaqda tolerant insan idi.
onun uşaqlığından ailəsi və dostları bir sıra dram əsərlərini səhnələşdirmişdi. bu əsərlərin arasında Riçard Şeridanın Rəqiblər" pyesi, Devid Garrikin "Bon ton"pyesi də var idi. Ostinin böyük qardaşı Ceyms də proloqlar və epiloqlar yazırdı. Ceyndə bu işlərdə iştirak etməkdəydi. və beləliklə o 12 yaşında özünü dram əsəri yazmaqda sınayır, yeniyetməlik dövrlərində 3 qısa dram əsəri yazmışdır.
Çap olunan əsərləri
o dövrdə evli ingilis qadınlarınn müqavilə imzalamağa hüququ yox idi. əsər çap etdirmək istəyə qadının onun əvəzinə kişi fərd tərəfindən müqavilə imzalatmağa ehtyacı vardı. dövrün əksər qadın yazıçıları kimi Ostin də əsərlərini anonim adla çap etdirmişdi.
Əsərləri
(ölümündən sonra 1818) (Ölümündən sonra 1818)
Namiq Allahverdiyev (milli qəhrəman)
Allahverdiyev Namiq Müslüm oğlu — Azərbaycanın Milli Qəhrəmanı; Qarabağ müharibəsi şəhidi.
Həyatı
Namiq Allahverdiyev 5 oktyabr 1967-ci ildə Beyləqan rayonunda anadan olmuşdur. 1984-cü ildə şəhər 1-nömrəli tam orta məktəbi bitirmişdir. 1985-ci ildə hərbi xidmətə çağırılmış, 1987-ci ildə hərbi xidmətini Moskva ətrafında başa vuraraq vətənə dönmüşdür.
Döyüşlərdə iştirakı
1988-ci illərdə erməni təcavüzkarları xalqımızı narahat etməyə başlamışdı. Yerli əhali könüllü müdafiə dəstələri yaradıb vətəni müdafiə edirdi. Könüllülər sırasına yazılanlardan biridə Namiq oldu. O ilk döyüşünə Qubadlı rayonunda başladı. Namiq 1991-ci il 31 avqustda DİN-in XTP dəstələrinə daxil olur və yenidən döyüş meydanına atılır. O, Laçın, Əsgəran, Füzuli, Goranboy rayonları uğrunda gedən döyüşlərdə iştirak edir. Axırıncı döyüşü Tərtər rayonunda olur. Burada Şıxarx (keçmiş Marquşevan), Həsənqaya, Birinci Çaylı, İkinci Çaylı və digər kəndləri erməni basqınçılarından azad edilmişdi. 9 iyun 1992-ci il erməni millətçilərinin silahlı qüvvələri Cəmilli yüksəkliyinə hücum edirlər, cəsur əsgərimiz Namiq onların qarşısını almaq üçün yüksəkliyə qalxaraq mövqə tutur, elə bu vaxt güclü partlayış eşidilir, tankdan atılan mərmi onun həyatına son qoyur.
Ailəsi
Subay idi.
Milli Qəhrəman
Azərbaycan Respubliksaı prezidentinin 8 oktyabr 1992-ci il tarixli 264 saylı fərmanı ilə Allahverdiyev Namiq Müslüm oğlu ölümündən sonra "Azərbaycanın Milli Qəhrəmanı" adına layiq görülmüşdür.
Bakı şəhəri Şəhidlər xiyabanında dəfn edilmişdir.
Bulbophyllum rubrolineatum
(Bulbophyllum rubrolineatum) —  fəsiləsinin  cinsinə aid bitki növü.
Şimali Koreya
Coğrafiyası
Ölkənin ərazisi 122.762 km²-dir.
Ölkə ərazisinin təxminən 80%-i sıra dağlardan və yaylalardan ibarətdir. Ölkənin şimal-şərqində orta yüksəkliyi 1000 m olan Kema yaylası yerləşir. Bu yaylanın şimalında ölkənin ən yüksək zirvəsi olan Pektu dağı (2774 m) yerləşir. Bu dağın zirvəsində vulkan mənşəli böyük bir göl vardır. Ölkənin ortasından şimaldan cənuba doğru Nanqim dağları uzanır. Bu dağlardan başlayaraq cənub-qərbə doğru istiqamətlənən Kanqnam, Myohyanq, Ancin və Myarak dağları bir-birinə qoşularaq sıra dağlar yaradır. Bu dağlar arasındakı geniş çay vadiləri Pyonqyanq və Çeryanq ovalıqları ilə birləşir.
Şimali Koreya XX əsrdə
Şimali Koreya Xalq Demokratik Respublikası yaranan ilk gündən hakimiyyətə gəlmiş Kormi ticarət dövlət nəzarətindədir.
Ölkənin ərazisi 120 540 kvadratkilometr, əhalisi 24 milyon nəfərdir. Paytaxtı Pxenyan şəhəridir.
1970-ci illərdə ağır iqtisadiyyatın, ordu xərclərinin və neft qiymətlərinin kəskin artımı ölkə iqtisadiyyatının tənəzüllünə səbəb olub və bu, 1980-ci ildə defoltla nəticələnib.
1994-cü ildə vəfat edən Kim İr Senin ardınca hakimiyyətə onun oğlu Kim Çen İr yiyələnib və ölkə iqtisadiyyatındakı durğunluq və izolyasiya onun rəhbərliyi illərində də davam edib.
2002-ci ildə hakimiyyət islahatlara başlayıb — milli valyuta devalvasiya edilib, kənd təsərrüfatı məhsullarının qiyməti sərbəstləşdirilib, kəndlərdəki kollektiv təsərrüfat növü ailə təsərrüfatlarıyla əvəz edilib. Nəticədə xarici investisiyaların həcmi kəskin artıb. Təkcə Çin 2004-cü ildə Şimali Koreya iqtisadiyyatına 200 milyon ABŞ dolları həcmində yatırım qoyub. 2007-ci ildə — Cənubi Koreya prezidentinin Şimali Koreyaya səfərindən sonra bu ölkələr birləşməyə qərar veriblər və yardım üçün BMT-yə müraciət ediblər. Ancaq son illərdə Şimali Koreyada sərt kurs tərəfdarlarının artması bu prosesin inkişafına mane olub, Cənubi Koreyaya rəsmi münasibət dəyişib. İqtisadi islahatlar da dayandırılıb, ölkə nüvə problemi üzrə altıtərəfli danışıqlarda iştirakdan imtina edib.
2009-cu ildə Şimali Koreya Konstitusiyasında dəyişiklik edərək kommunizmlə bağlı bütün sözləri əsas qanunundan çıxarıb. Yeni dəyişikliklərə görə, güclü ordu ideologiyası önə çıxarılıb və dövlət başçısı Kim Çen İrin səlahiyyətləri artırılıb. Əgər 1998-ci il Konstitusiyasında dövlət başçısının sadəcə dövlət məsələləri ilə məşğul olması nəzərdə tutulurdusa, yeni dəyişikliklərə görə o, ali baş komandandır. Yeni Konstitusiyada insan haqlarının qorunmasının zəruriliyi də vurğulanıb.
İqtisadiyyat
Şimali Koreya ölkənin təbii resurslarla zəngin olmasına baxmayaraq, adambaşına düşən ÜDM-ə görə dünyada 150-ci yerlərin birindədir. Ölkədə silah sənayesi inkişaf edib, amma vaxtaşırı ölkədə ərzaq qıtlığı yaranır.
Şeidlər
Şeidlər – Azərbaycan Respublikasının Şəmkir rayonunun inzibati ərazi vahidində kənd. Azərbaycan Respublikası Milli Məclisinin 5 oktyabr 1999-cu il tarixli, 708-IQ saylı Qərarı ilə Şəmkir rayonunun Şeidlər kəndi Qasımalılar kənd inzibati-ərazi vahidi tərkibindən ayrılaraq, bu kənd mərkəz olmaqla Şeidlər kənd inzibati-ərazi vahidi yaradılmışdır.
Şimali Koreya
Mətbuat
Şimali Koreyada ilk internet kafe Cənubi Koreyanın internet şirkəti "Hoonnet"lə birgə fəaliyyət nəticəsində 2002-ci ildə açılmışdır. Adi şimali koreyalının qlobal internet şəbəkəsinə çıxış imkanı yoxdur, lakin Kvanqmyonq adlı yerli intranet xidməti ilə təmin olunub, hansı ki, bura yerli xəbərlər, e-mail xidməti və xarici internet saytlarından senzuradan keçmiş daha çox elmi informasiya daxildir.
Şeidlər
Coğrafiyası və iqlimi
Kənd dağlıq ərazidə yerləşir.
İqtisadiyyatı
Əsas təsərrüfatı heyvandarlıq və əkinçilikdir.
Qız atası (teleserial, 2014)
Qız atası — Azərbaycan teleserialı. 2014-cü ildən etibarən ATV kanalında yayımlanır.
Məzmun
Film-serial dörd qız atası Vidadi müəllimin (Teymur Məmmədov) həyat yoldaşı Nəzakət (Mətanət Əliverdiyeva), qızları və kürəkənləri tərəfindən başına gətirilən macəralardan bəhs edir.
İstinadlar
Medine en balaca qızdır
Həmçinin bax
Azərbaycan filmlərinin siyahısı
Xarici keçidlər
Filmi izlə Qız Atası" Serialının rəsmi instagram səhifəsi
Mıs Şmidta
Mıs Şmidta — Rusiya Federasiyası Çukot Muxtar Dairəsi, İultinski rayonu nda yerləşəşən şəhər tipli qəsəbə. Qəsəbə Arktika araşdırmaşısı Otto Yuleviç Şmitdın şərəfinə adlandırılmışdır.
Yerləşməsi
Mıs Şmitda qəsəbəsi Otto Şmidt burnunda, Çukot dənizi sahilində yerləşir. Anadır şəhərindən 650 km şimalda qərarlaşır. Qəsəbəyə ən yaxın yaşayış məntəqəsi Rırkaypiy kəndidir. Şimal dəniz yolu üzərində yerləşməsi onun əhəmiyyətini artırır. Qəsəbənin salnmasına da səbəb bu olmuşdur.
Tarixi
Otto Şmitd burnu Çukot dənizi sahillərində,Lonq boğazında yerləşir. Burun ilk dəfə 1778-ci ildə ingilis dəniz səyyahı Ceyms Kuk tərəfindən kəşf edilmişdir. O, burnu Nordkap («şimal burnu») burnu adlandırır. Bu burun onun əlinin çatdığı ən ucqar şimal nöqtəsi olmuşdur. Yeerli əhali bu burnu İr-Kappeya adlandırırdı. Bu isə çukot dilindən tərcümədə «morj tıxacı» mənasını verir. Bunu ilk dəfə 1823-cü ildə rus dəniz səyyahı Ferdinat Petroviç Vrangel qeyd kitabçasında qeyd etmişdir.
Yaşayış məntəqəsinə 1962-ci ildə şəhər tipli qəsəbə statusu verilir.
1973 - 2008-ci illər ərzində Şmitd rayonununn inzibati mərkəzi olmuşdur. Rayon 2003-cü ildə ləğv edilmişdir.
1976-cı ildə elektrik enerjisinin çatışmamazlığı səbəbindən 24 MVt güçü olan stansiya quraşdırılmışdır. 1999-cu ildə stansiya Nadım şəhərinə aparılmışdır.
2000-ci illərin əvvəllərinə qədər burada şimal əlaqə xətti stansiyası fəaliyyət göstərirdi. 2014-cü ildə stansiya sökülmüşdür.
Əhalisi
Hasilatın azalması səbəbindən son 20 il müddətində qəsəbənin əhalisi 10 dəfə azalmışdır. 2017-ci il məlumatına görə qəsəbədə cəmi 144 nəfər yaşayır.
Nəqliyyat
thumb|left Qəsəbədə liman fəaliyyət göstərir. Pırkaypiy kəndinə il boyu fəaliyyət göstərən yol mövcuddur. Bu istiqamətdə hər gün avtobuslar hərəkət edir. Qəsəbənin yolları İultinski-Eqvekinot avtomagistralına birləşir.
Hava əlaqəsi isə Şmitd hava limanı ilə təmin edilir.
İnanc
1991-ci ildən qəsəbəyə pravoslavlıq qədəm qoymuşdur. Bir müddət sonra burada məbəd ucaldılmışdır.
Hazırkı vəziyyət
1930 - 2002-ci illər ərzində qəsəbədə orta məktəb fəaliyyət göstərirdi. Onun bağlanmasından sonra şagirdlər Rırkaypiy kənd məktəbinə köçürülmüşdür.
2013-cü ildə Çukot Muxtar dairəsinin rəhbərliyi əlalinidigər qəsəbələrə köçürməyi qərara alır. .
2014-cü ildə isə qəsəbədə yerləşən Mıs Şmitd aerodropunun bərpasını gerçəkləşdirirlər. İnfrastrukturun inkişafı üşün 1,5 milyard rubl ayrılır.
Tir
Tir bu mənalarda gələ bilər:
Elektron Təhlükəsizlik Mərkəzi
Elektron Təhlükəsizlik Mərkəzi Azərbaycan Respublikasının Rabitə və Yüksək Texnologiyalar Nazirliyi yanında fəaliyyət göstərən dövlət orqanıdır. 5-ci hissəsinə əsasən yaradılmışdır. Mərkəz - kibertəhlükəsizlik sahəsində informasiya infrastrukturu subyektlərinin fəaliyyətinin koordinasiyasını, mövcud və yarana biləcək elektron təhlükələr barədə ölkə səviyyəsində məlumatlandırmanı, əhalinin, özəl və digər qurumların kibertəhlükəsizlik sahəsində maarifləndirilməsini və onlara metodiki kömək göstərilməsini təmin edən əlaqələndirici qurum olan dövlət orqanıdır.
League of Legends
League of Legends, qısaca LoL və ya bəzən sadəcə League – 2009-cu ildə Riot Games tərəfindən buraxılmış çoxnəfərli onlayn döyüş arenası videooyunu. 2009-cu ilin oktyabrında buraxılmasından bəri oyunu oynamaq pulsuzdur və oyundaxili alış-verişlər mümkündür. Oyun Microsoft Windows və macOS platformaları üçün əlçatandır.
Beş nəfərdən ibarət iki komandanın qarşı-qarşıya gəldiyi oyunda hər komanda xəritənin özünə aid yarısını müdafiə etməyə çalışır. Hər oyunçu "çempion" olaraq adlandırılan, özünəməxsus bacarıq və oyun stilinə malik olan personajı idarə edir. Oyunun gedişində çempionlar təcrübə xalları toplayaraq, qızıl qazanaraq və əşyalar alaraq daha da güclənirlər. Oyunun əsas modu olan "Çağırışçı vadisi" modunda əsas məqsəd qarşı komandanın bazasına çatmaq və orda yerləşən "Neksus" adlı böyük strukturu məhv etməkdir.
League of Legends tənqidçilər tərəfindən müsbət rəylər almışdır. Tənqidçilər oyunun əlçatanlılığını, personaj dizaynlarını və istehsal dəyərini bəyənmişdirlər. Oyunun çıxdığı gündən etibarən ən böyük problemi oyunçularının neqativ və təhqiredici davranışlarıdır. 2019-cu ildən etibarən oyuna eyni anda 8 milyona yaxın oyunçu daxil olur. Oyunun populyarlığı musiqi videoları, komikslər, qısa hekayələr, animasiya serialının, oyunun uğuru mobil versiya və rəqəmsal kart oyunu kimi spin-off oyunlarının buraxılmasına gətirib çıxarmışdır.
League of Legends dünyanın ən böyük kiberidmanı hesab olunur və beynəlxalq arenada 12 peşəkar League of Legends liqası fəaliyyət göstərir. Yerli çempionatların qalibləri hər il Dünya çempionatında yarışırlar. 2019-cu ildəki Dünya çempionatını 100 milyondan çox izləyici izləmişdir. Yerli və beynəlxalq yarışlar Twitch, YouTube, Bilibili kimi onlayn platformalarda, eləcə də, ESPN kimi idman kanallarında yayımlanır.
Geympley
"League of Legends" çoxnəfərli onlayn döyüş arenası oyunudur. Oyunçular hər biri unikal bacarıqlara malik olan və "çempion" adlandırılan personajları izometrik prespektivdən idarə edirlər. 2021-ci ilin iyulundan etibarən oyunda 156 çempion var. Oyunun gedişində çempionlar rəqib öldürərək təcrübə xalları (XP) qazanırlar və səviyyə keçirlər (maksimum səviyyə 18-dir). Minyon və çempion öldürmək, eləcə də, rəqibin strukturlarını məhv etmək çempiona qızıl gətirir və həmin qızılla alınan əşyalarla çempionu gücləndirmək mümkündür. Oyunun əsas oyun modu olan Çağırışçı vadisi modunda əşyalar ancaq komandaların bazasında yerləşən mağazada alına bilər. Hər matç diskretdir, yəni səviyyələr və əşyalar bir matçdan digər matça daşınmır.
Çağırışçı vadisi
Çağırışçı vadisi oyunun ən tanınmış, ən vacib və ən çox oynanan oyun modudur. Peşəkar səviyyəli yarışlar bu oyun modunda oynanılır. Bu modun dərəcəli "nərdivanı" var. Oyunun sistemi oyunçunun bacarığına əsasən onu bir dərəcəyə yerləşdirir və oyunçu daha yüksək dərəcələrə dırmaşmağa başlayır. Hazırda oyunda 9 dərəcə var: dəmir, bürünc, gümüş, qızıl, platin, almaz, usta, böyük usta və iddiaçı.
Bu modda hər komanda beş nəfərdən ibarət olur və qalib gəlmək üçün rəqibin Neksus adlı strukturunu məhv etmək lazımdır. Nexsus düşmən çempionlar və "qüllə" adlandırılan müdafiə qurğuları tərəfindən qorunur. Hər komandanın Nexsusu həmin komandanın bazasında yerləşir. Baza oyunçuların oyunun əvvəlində və oyunun gedişində hər dəfə öldükləri zaman yenidən peyda olduqları yerdir. Minyonlar olaraq adlandırılan qeyri-oyunçu personajlar isə bazada yaranaraq 3 koridor boyunca düşmənin bazasına doğru irəliləyirlər: üst, orta və alt koridorlar boyunca. Hər koridorun üçüncü qülləsi bazada yerləşən inhibitor adlı strukturu qoruyur. Başqa sözlə, rəqibin bazasında 3 inhibitor yerləşir. Bir inhibitoru məhv etmək bazada daha güclü minyonların çıxmasına səbəb olur və rəqib komanda Neksus ilə digər iki inhibitoru qorumaq üçün çətinlik yaşamağa başlayır. Koridorlar arasında regionlar isə "cəngəllik" adlanır və cəngəllikdə minyonlar kimi müxtəlif bədheybətlər yaranırlar. Minyonlar kimi bədheybətləri öldürmək qızıl və XP gətirir. Asan bədheybətlərdən əlavə oyunda daha güclü olan, öldürüləndə komandaya əlavə güclər verən və ancaq bir neçə oyunçunun köməyi ilə öldürülə bilən çətin bədheybətlər də var. Məsələn, Vadinin xəbərçisi adlı bədheybəti öldürəndə həmin bədheybəti rəqibin qülləsini məhv etməyə göndərmək olur. Əjdahaları öldürdükdə komandanın bütün üzvlərinə müxtəlif gücləndirmələr gəlir. Baron Başoru öldürmək isə komandanın minyonları daha güclü və dözümlü edir.
Bu modun müddəti 15 dəqiqədən 1 saata qədər davam edə bilər. Oyun oyunçuların hara getməsi üçün qayda qoymasa da, komanda üzvləri arasında vəzifə bölgüsü olur: bir oyunçu üst koridora, bir oyunçu orta koridora, bir oyunçu cəngəlliyə və iki oyunçu alt koridora gedir. Koridorlardakı oyunnçular qızıl və XP qazanmağa, eləcə də, koridordakı rəqiblərin XP və qızıl qazanmamaları üçün onlara mane olmağa çalışırlar. "Cəngəllikçi" adlandırılan beşinci çempion isə cəngəllikdəki bədheybətləri öldürərək qızıl və XP qazanır, bəzən isə koridordakı komanda yoldaşlarına kömək etməyə gəlir.
Digər modlar
Çağırışçı vadisi ilə yanaşı oyunun 2 daimi oyun modu da var. Sonsuz uçurum modu Çağırışçı vadisi kimi beş nəfərlik komandaların qarşı-qarşıya gəldiyi moddur, lakin bu modda cəmi bir koridor var, cəngəllik yoxdur və çempionlar təsadüfi seçilir. Xəritə kiçik olduğu üçün oyunçular bu modda maksimum diqqətli olmalıdırlar. Bazadan bir dəfə çıxdıqdan sonra ancaq öləndən sonra bir daha əşya almaq mümkündür və can doldurmaq məhduddur.
"Teamfight Tactics" 2019-cu ilin iyununda buraxılmış avto döyüşçü modudur və oyunun daimi modlarından biridir. Bu modda oyunçular çempionlardan ibarət komandalar quraraq onları döyüşdürürlər. Oyunçular döyüşə birbaşa müdaxilə edə bilmirlər, sadəcə çempionların mövqelərini müəyyən edə bilirlər. Bu mod iOS və Android platformaları üçün də əlçatandır.
Bunlardan əlavə, oyunda bir çox müvəqqəti oyun modları da peyda olur. Bu modlar çox vaxt hansısa tədbirlə əlaqədar gətirilir. Ultra sürətli atəş modu ilk dəfə 2014-cü ilin aprelində zarafat məqsədilə gətirilmişdir. Bu modda çempionların bacarıqları resurs xərcləmir, bacarıq müddətləri azdır, hərəkət sürəti çoxdur, sağalma effektiv deyil və hücumlar sürətlidir. Bu mod müxtəlif vaxtlarda bir neçə dəfə gətirilmişdir. Digər müvəqqəti oyun modlarına isə Hamı bir nəfər üçün, Neksus mühasirəsi, Ulti sehr kitabı kimi modlardır. Hamı bir nəfər üçün modunda bütün komanda eyni çempionlarla oynayır. Neksus mühasirəsi modunda xəritə və koridorların yaxınlığı daha fərqlidir, oyunçular qalib gəlmək üçün müxtəlif mini-oyunlarda iştirak edirlər. Ulti sehr kitabı modunda isə oyunçu seçdiyi başqa bir çempionun ultisindən də istifadə edə bilir.
Buraxılışdan öncə
Qısaca "DotA" kimi tanınan "Defense of the Ancients" oyununun buraxılmasından sonra Riot Games qurucuları Brendon Bek və Mark Merill bənzər, amma daha yaxşı oyun istehsal etmək fikrinə düşmüşdülər. "DotA" əslində "Warcraft III: Reign of Chaos" videooyunu üçün hazırlanmış mod idi, yəni oyunçular əvvəlcə "Warcraft III" almalı, daha sonra bu modu quraşdırmalı idilər. "The Washington Post" jurnalisti Brayan Kresente yazırdı ki, "mod elə də yaxşı deyildi, tapılması və quraşdırılması çətin idi". Blizzard Entertainment "Warcraft III" oyununu genişləmə paketi ilə dəstəkləmiş, daha sonra digər layihələrə yönəlmişdir. Bek və Merill uzunmüddət oyunçular tərəfindən oynanılacaq bənzər oyun yaratmaq istəmişdilər.
Bek və Merill Cənubi Kaliforniya Universitetində "DotA" turniri keçirərək yeni layihə üçün üzvlər axtarmağa başlamışdılar. Onlar yeni oyununun prodüseri Cef Cu ilə qarşılaşmışdırlar. Cu "DotA" ilə yaxından tanış idi və oyunu yeni oyunçulara öyrətməyə çalışırdı. Bek və Merill onu müsahibəyə çağırmış və Cu Riot Games şirkətinə qatılmışdır. Bek və Merill "DotA" üzərində işləmiş 2 şəxsi də şirkətə cəlb etmişdirlər: modun dizaynerlərindən olan Stiv Fik və oyunçulara kömək edən saytı idarə edən Stiv Meskon. Fik demişdir ki, yeni oyunun ilkin istehsalı təkrarlarla dolu idi və bunu "DotA"-nı dizayn etməklə müqayisə etmişdir.
"Warcraft III" oyun mühərriki əsasında 4 ay ərzində hazırlanmış "League of Legends" ilk dəfə 2007-ci ildə Oyun İstehsalçıları Konfransında nümayiş etdirilmişdir. Lakin Bek və Merill potensial investor tapa bilmirdilər. Yayım şirkətləri oyunun free-to-play modelinə və tək oyunçulu modunun olmamasına şübhə ilə yanaşırdılar. Free-to-lay modeli Asiya bazarlarında test edilməmişdi, buna görə də yayım şirkətləri oyunun satışı və davam oyunu ilə maraqlanırdılar. 2008-ci ildə Riot Games oyunun Çində yayımlanması barədə Tencent holdinq ilə razılığa gəlmişdir.
"League of Legends" 7 oktyabr 2008-ci ildə Microsoft Windows üçün anons edilmişdir. Qapalı beta testi 2009-cu ilin aprelində başlamışdır. Buraxılışdan öncə cəmi 17 çempion mövcud idi. Əvvəlcə oyunun 20 çempionla buraxılmasını planlaşdırılmışdı, lakin oyun 27 oktyabr 2009-cu ildə Şimali Amerikada buraxılanda 20 çempion da əlavə olunmuşdur. Oyun əvvəlcə "League of Legends: Clash of Fates" adı ilə anons edilmişdi, çünki Riot Games potensial məzmun üçün fərqli subtitrlardan istifadə etməyi planlaşdırmışdı. Lakin oyunun tam buraxılışında bu fikirdən imtina etmişdirlər.
Parisdən məhəbbətlə (film, 2010)
Parisdən məhəbbətlə — Conatan Ris Meyers və Pierre Morelin ortaq rejissorluğu çəkilən, baş rolda Con Travoltanın yer aldığı 2010-cu il istehsalı aksiyon tipli film. Filmin senarisi, Lük Besson və Adi Hasak tərəfindən yazılmışdır. Film, 5 fevral 2010-cu ildə tarixində ABŞ-də vizyona girmişdi.
Məzmunu
Ceyms Ris, Amerikanın Fransa səfirliyində MKİ üçün aşağı səviyyəli bir missiya üzərində çalışır. Ceymsin, Parisdə fransız sevgilisi ilə birlikdə yaşadığı oldukça yaxşı bir həyatı vardı. Ancaq Ceymsin ən böyük istəyi vəzifəsinin qalxması idi. Ceyms istədiyi kimi yuxarı vəzifəyə təyin edilir. Yeni vəzifədə onu yeni tərəfdaşı, xüsusi agent Çarli Vaks (Con Travolta) müşayiət edir.
Silaha maraqlı olan, zarafatcıl və hərhansı bir şeyə bağlı olmayan Çarli ilə ortağı Ceyms, bir terror hücumunun qarşısını almaq üçün əmr alırlar. Lakin Ceyms, yeni işindən narazı olmağa başlamışdı və əvvəlki işinə geri dönməyə can atırdı. Ortaqların izlərinə düşdükləri cinayət təşkilatı, Ceymsi hədəfə alır. Artıq Ceyms üçün, sonraki 48 saat içində həyatda qala bilmək üçün tək umid ortağı Çarli olacaq.
Krakatau vulkanı
Krakatau — İndoneziya ərazisində fəaliyyətdə olan vulkan, Malay arxipelaqına daxil olan Yava və Sumatra adaları arasında Zond boğazında yerləşir.
Adanın sahəsi 10,5 km² təşkil edir. Hazır ki vulkanın hündürlüyü 813 metrdir. 1883-cü il püskürməsinə qədər vulkanın hündürlüyü daha böyük idi. Böyük ada yerləşən vulkan patlayışdan sonra tamamən dağılır və suya gömülmüşdür.
Tarixi
Krakatau stratovulkan olduğundan hər zaman püskürkələr və küll dumanları müşahidə edilir. Vulkonoloqların fikircə 535-ci ildə baş vermiş ən güçlü püskürmədir. Alimlər belə düşünür ki, bu püskürmə nəticəsində Zond boğazı yaranıb. Belə ki, Sumatra və Yava adaları bir birindən ayrılaraq iki müstəqil adalara çevrilmişlər.
Tarixə məlum olan ən məşhur püskürmələr 1680-1883-ci illərə təsadüf edir. Son püskürmə nəticəsində vulkanın yerləşdiyi ada tamamən dağılmışdır.
1883-cü il püskürməsi
thumb|150px|Vulkanın inkişaf dinamikası 1883-ci ildə ən böyük püskürmə baş vermişdir.
Vulkandan səmaya qalxan kül 500 km radiusunda ətrafa yayılır. Hind okeanı ərazisində 4 milyon km² əraziyə kül səpələnmişdir. Püskürmə şkalası üzrə 6 balla qiymətləndirilmişdir (bu şkala üzrə cəmi 6 bal mövcuddur). Vulkanın güçü Herasima və Naqasakiyə atılan atom bombasından 10,000 dəfə güçlü olmuşdur.
Parlayışdan sonra böyük ada üç hissəyə nölünmüşdür: Rakata, Serqun və Rakata-Keçil.
Küll uzun illər səmanın rənginə öz təsirini göstərirdi. Püskürmədən sonra 30 m hündürlüyündə sunami baş verir. Bu zaman 295 şəhər və kənd yer üzündən silinmişdir. 36 min insan həlak olmuşdur. Bütün yer kürrəsinə səs dalğası yayılmışdı. right|250px|thumb|Anak-Krakatau
Yeni vulkan
1927-ci ilin avqustunda artıq yeni vulkan yaranırdı. Bununla belə axan lava dəniz vastəsi ilə dagıdılırdı. Nəhayət 1930-cı ilə vulkan artın suyun səthinfə elə səviyəyə çatır ki, dəniz ona təsir göstərə bilmir. Artıq 1933-ci ildə vulkanın hüdürlüyü 67 m 1950-ci ildə 138 metr yükdəkliyə qədər qalxa bilir. İkinci konus dənizin səthindən qalxmağa bsşlayır. 1960 -30 m, 1968 -160 m, 1977 -181 m yüksəkliyə qalxır. thumb|240px|Anak-Krakatau 2013 Hazırkı vulkan Anak-Krakatau adlanır. 1950-ci ildən vulkan həftə ərzində 13 sm qalxır. 1994-ci ildən isə il ərzində hündürlük 6,8 m qalxır. Son zamanların ən uzun püskürməsi 2008-ci ilin aprelindən 2009-cu ilin sentyabrına qədər davam etmişdir.
15 fevral 2014 ci ildə vulkan yenidən aktivləşmişdir. Buna baxmayaraq bu püskürmələr 2 balla qiymətləndirilmişdir. Hazırda vulkanın 1,5 km məsafəsinə turistlərin və balıqçıların yaxınlaşması qadağan edilmişdir. Sunda Boğazında baş verən sunami, 22 dekabr tarixinin gecə saatlarında Anak-Krakatau vulkanının su altı hissəsində baş vermiş torpaq sürüşməsindən qaynaqlanır. Sunami Banten və Lampunq əyalətinin sahil zolağına böyük ziyan vurmuşdur. Nəticədə 429 nəfər həlak olmuş, 150 nəfər isə itkin düşmüş, 72 min insan isə müxtəlif dərəcəli bədən xəsarətləri almışdır. 40 min insan yaşadığı ərazidən köçürülmüşdür.
Bulbophyllum rubrolabium
(Bulbophyllum rubrolabium) —  fəsiləsinin  cinsinə aid bitki növü.
Məhəmməd Əmin Rəsulzadə
Məhəmməd Əmin Rəsulzadə (tam adı: Məhəmməd Əmin Axund Hacı Molla Ələkbər oğlu Rəsulzadə; ) — Azərbaycan ictimai-siyasi və dövlət xadimi, Azərbaycan Xalq Cümhuriyyətinin qurucularından biri, Azərbaycan Xalq Cümhuriyyəti Milli Şurasının Rəyasət Heyətinin sədri (may-dekabr 1918).
Onun "Bir kərə yüksələn bayraq, bir daha enməz!" ifadəsi XX əsrdə Azərbaycanda müstəqillik hərəkatının şüarı olmuşdur.
Həyatı
Məhəmməd Əmin Rəsulzadə 1884-cü il yanvarın 31-də Bakının Novxanı kəndində anadan olmuşdur. Onun bilinən ən köhnə əcdadı, Novxanı kəndinin sakini Məhəmmədtağı Kərbəlayı Əliəkbər oğludur. Din xadimi olan atası oğlunu pedaqoq Sultan Məcid Qənizadənin müdir olduğu ikinci "Rus-müsəlman" məktəbinə qoymuş, buranı bitirdikdən sonra Məhəmməd Əmin Rəsulzadə öz təhsilini Bakı Texniki məktəbində, rus dilində davam etdirmişdir, lakin təhsilini yarımçıq qoyaraq siyasi fəaliyyətə başlamışdır.
Mağara şiri
—  aləminin  tipinin  sinfinin  dəstəsinin  fəsiləsinin  cinsinin  növünə aid heyvan yarımnövü.
Məhəmməd Əmin Rəsulzadə
Sovet dövrü
Aprel işğalından sonra Bakıda qalmağın təhlükəli olduğunu və daim axtarıldığını hiss edərək Məhəmməd Əmin Rəsulzadə Bakını tərk edərək Abbasqulu Kazımzadə ilə Lahıca getdi, lakin Lahıcda vəziyyət getdikcə gərginləşirdi. Onun ciddi izlənilməsi haqqında məlumatlar da çatdırılırdı. Məhəmməd Əmin Rəsulzadə 1920-ci ilin avqustun 25-də Lahıcdan çıxıb Qaraməryəm istiqamətinə gedərkən həbs olundu. XI Ordunun Hərbi İnqilabi Şurasının Xüsusi şöbəsinin 1931 saylı həbs vərəqi əsasında Abbasqulu Kazımzadə ilə birgə həbs olunan Məhəmməd Əmin bəy özü haqqında 36 yaşı olduğunu, orta təhsilli və jurnalist olduğunu, hökumətdə olduğunu, Müsavat Partiyasının Mərkəzi Komitəsinin sədri olduğunu, öz hesabına yaşadığını və ailəli olduğunu açıqlamışdır. İosif Stalinlə şəxsi əlaqələri olduğu üçün Rəsulzadənin razılığını aldıqdan sonra Stalin belə məktubla müraciət etmişdi:
Həbsdən azad edilən Məhəmməd Əmin Rəsulzadə ailəsi ilə görüşərək Moskvaya yola düşmüşdür. Moskvada bir müddət RSFSR Millətlər Komissarlığında çalışan Rəsulzadə, oradan Peterburqa, sonra Finlandiyaya, sonra isə Türkiyəyə mühacirət etdi.thumb|left|Məhəmməd Əmin Rəsulzadə (ön sırada soldan ikinci) mühacir illərində
Mühacirət dövrü
1922-ci ilin sonlarından Məhəmməd Əmin Rəsulzadə İstanbulda fəaliyyətə başladı. O, xaricdəki dağınıq halda fəaliyyət göstərən mühacirlər haqqında belə yazmışdır: thumb|[[Əlimərdan bəy Topçubaşov|Əlimərdan bəyin dəfni (Soldan 5-ci Məhəmməd Əmin Rəsulzadə)]] 8 noyabr 1934-cü ildə Azərbaycan Xalq Cümhuriyyəti Parlamentinin sədri Əlimərdan bəy Topçubaşov Paris ətrafında, vəfat etmişdir. Onun dəfnində Məhəmməd Əmin Rəsulzadə və bütün respublikaların sürgündə olan hökumətlərinin nümayəndələri iştirak etmişdir. Onlar Topçubaşovun həyat və fəaliyyəti barədə çıxış etmişdir. Məzarı başında çıxış edən Məhəmməd Əmin Rəsulzadə demişdir: Xanımlar, bəylər! Millət yolunda çalışanlarımızdan bir böyüyü ilə halallaşırıq. Heyhat! Azərbaycan parlamentinin şanlı rəisini, Nümayəndə Heyətinin sayğılı başçısını müsafiri olduğumuz Fransa torpağına əmanət buraxırıq. Parlamento rəisi, Nümayəndə Heyətinin başçısı, Milli Mərkəz üzvü və sairə kimi mərhumun daşıdığı ünvanları zikr etməklə Əli Mərdan bəy adının mənasını tamamilə anlatmaq, mövzunu bütün şümülü ilə qavramaq qətiyyən mümkün deyildir. Yetmiş beşi haqlayan yaşının heç olmasa əllisini, mərhum durmadan, yorulmadan camaat işinə və millət yoluna vermişdir. Əlli il ömür; yarım əsrlik həyat! Qoca bir dövr!… Bəli, Əli Mərdan bəyin geçinməsi ilə biz, milli həyatımızda başlı-başına bir dövrü təmsil edən mühüm şəxsiyyətdən ayrılırıq; çünki, Topçubaşi Əlimərdan bəyin ismi müəyyən bir nəsli və müəyyən bir dövrü andırır. Rusiyada ali təhsil görmüş, Türk və müsəlman ziyalısını barmaqla saymaq qəbul olduğu bir zamanda idi ki, Əli Mərdan bəy meydana çıxmışdı.
Sidr
– şamkimilər fəsiləsinə aid bitki cinsi.
Növləri
The Plant List saytının məlumatına görə cinsə aid 4 növ məlumdur:
Məhəmməd Əmin Rəsulzadə
Mühacirət dövrü
Budur sənə söyləyəcəyim son söz! … Sənə bizlərdən minlərlə rəhmət ! … Sənə bizlərdən minlərlə hörmət!! …
Ölümü
Ankara Universitetinin tibb fakültəsinin klinikasında şəkər xəstəliyindən yatan Məhəmməd Əmin 1955-ci il martın 6-da gecə saat on birə on dəqiqə qalmış üç dəfə "Azərbaycan, Azərbaycan, Azərbaycan!" deyərək əbədiyyətə qovuşdu. Ankara radiosu martın 7-sində saat 22:45-də sabiq Azərbaycan milli şürasının sədri Məhəmməd Əmin Rəsulzadənin vəfat etdiyi xəbərini təəssüflə bütün dünyaya yaydı.
Martın 8-də Ankaranın Hacı Bayram məscidində Məhəmməd Əmin Rəsulzadənin dostları onun tabutu başında fəxri qarovulda dayandılar. Ankara şəhər valisi Kamal Aygün də başsağlığı verməyə gəlmişdi. Bundan əlavə cənazənin önündə "Azərbaycan Kültür Dərnəyi", "Yardımlaşma Dərnəyi", "Milli Kitabxana", "Türk Kitabxanaçılar Dərnəyi", "Qarslı Yüksək Tələbələrə Yardım Dərnəyi", "Qəzetəçilər Cəmiyyəti" təmsilçiləri, İdil-Ural və Krım türklərinin, polşalıların nümayəndələri vardı. Cənazə zamanı Əbdülvahab Yurdsevər, Əhməd Cəfəroğlunun, Mirzə Bala Məmmədzadə, Həmdulla Sübhi Tanrıövərin, Sədri Məqsudi, Cəfər Seyidəhməd Krımər, Abdulla Battal Taymas, Zəki Vəlidi Toğan kimi görkəmli şəxslər də çıxış etdilər. Məhəmməd Əmin Rəsulzadə Ankarada, Əsri qəbirstanlığında dəfn edilmişdir.thumb|Məhəmməd Əmin Rəsulzadənin cənazəsi|leftVəfatı ilə bağlı Türkiyədə, İranda və Qərbi Avropa ölkələrində xeyli nekroloq çap olunub. Bunlara misal olaraq Türkiyədə nəşr edilən "Dünya", "Birlik", İranda çap olunan "Aram", "İrani-Nov" qəzetləri, Almaniyada yayımlanan "Azadlıq" radiosunu göstərmək olar. Bunlardan ən maraqlısı S. H. Tağızadənin çap etdirdiyi nekroloqdur. Əsli Ordubaddan olan, özü Təbrizdə dünyaya gəlmiş, Məhəmməd Əmin Rəsulzadə ilə birlikdə İran məşrutə inqilabının əsas rəhbərlərindən biri hesab edilən, sonralar Pəhləvi üsul-idarəsinin tərəfdarına çevrilən və bununla da öz doğma xalqına yad bir adam olan, İranın ən görkəmli dövlət xadimi, diplomatı və alimi sayılan Seyid Həsən Tağızadə "Sühən" jurnalında yazırdı:
Rusiya imperiyası dövrü
thumb| [[Hümmət|"Hümmət" partiyasının yaradıcılarıyla birgə. Soldan sağa: Məşədi Əzizbəyov, Əjdər Məlikov, Əsədulla Axundov və Məhəmməd Əmin Rəsulzadə ]]Məhəmməd Əmin Rəsulzadə 1903-cü ildə Azərbaycan Gənc İnqilabçılar Dərnəyini bir neçə azərbaycanlı tələbənin iştirakı ilə yaratmışdır. Bu təşkilatın təbliğat işində Hümmət qəzeti böyük rol oynamışdır. Gizli fəaliyyət göstərən bu təşkilatın əsas vəzifəsi gənclərdə milli hisslər yaratmaq, rus məktəblərində oxudulmayan türkcəni inkişaf etdirmək, yerli ədiblərin əsərlərini oxumaq, çarlıq əleyhinə yazılmış şeirləri əzbərləmək və arada-sırada mətbəə üsulu ilə çap edilmiş bəyannamələri paylamaq, fəhlələr arasına gedib, hürriyyət və inqilab fikirlərini onların arasında sistemli surətdə yaymaq idi. 1906-cı ildən etibarən bu təşkilət Müsəlman Demokratik Müsavat Cəmiyyəti adını almışdır. Təşkilatın bir qolu da az sonra İranda qurulmuş və burada başlamış məşrutə inqilabına istiqamət verici rəhbər qüvvəyə çevrilmişdir.
1904-cü ildə Bakıda Müsəlman Demokratik Müsavat Cəmiyyətinin əsasında Rusiya Sosial Demokrat Fəhlə Partiyasının Bakı komitəsinin nəzdində Müsəlman Sosial Demokrat Hümmət Təşkilatı yaradıldı. Bu təşkilatın əsasını Məhəmməd Əmin Rəsulzadə, Məhəmmədhəsən Hacınski, Məşədi Əzizbəyov və Nəriman Nərimanov kimi şəxslər qoymuşdur. Təşkilatın "Hümmət" adlı qəzeti də nəşr edilmişdir.
1907-ci il sentyabrın 29-da inqilabçı fəhlə Xanlar Səfərəliyevin Bibiheybətdə dəfn günü onun qəbri üstündə keçirilən böyük yığıncaqda Prokofi Caparidze, Sultanməcid Əfəndiyev, İosif Stalin ilə birlikdə Məhəmməd Əmin Rəsulzadə də alovlu nitq söyləmişdir.
Qacar dövlətində
1908-ci ilin axırında Məhəmməd Əmin Rəsulzadə çar hökuməti tərəfindən onun həbs olunması təhlükəsi ilə əlaqədar olaraq Bakını tərk edərək İrana yola düşür. Məhəmməd Əmin Rəsulzadə Təbrizdə Səttarxanla və onun silahdaşları ilə görüşür. Cənubi Azərbaycanın şəhər və kəndlərini gəzir, xalqın vəziyyətini yaxından müşahidə edir. Məhəmməd Əmin Rəsulzadə İranda Seyid Həsən Tağızadə, Hüseynqulu xan Nəvvab, Süleyman Mirzə, Seyid Məhəmməd Rza və başqalarıyla birlikdə 1910-cu ilin sentyabr ayında İran Demokrat Partiyasının əsasını qoyur. O, "İran-nou" və "İrane Ahat" qəzetlərinin baş redaktoru olur. 1910-cu ilin yayında bağlansa da, payızda, oktyabrın 26-da artıq İran Demokrat Partiyasının orqanı kimi fəaliyyətini bərpa etdi.
Osmanlı imperiyasında
Çar hökuməti İrandakı inqilabi hərəkatdan qorxuya düşərək onun əsas rəhbərlərindən biri olan Məhəmməd Əmin Rəsulzadənin ölkədən çıxarılmasını İranın şah hökumətindən tələb eləyir. Məhəmməd Əmin Rəsulzadə təqiblərdən yaxa qurtarmaq üçün 1911-ci ilin may ayında İstanbula gedir. O, Türkiyə paytaxtında həmyerliləri Əli bəy Hüseynzadə və Əhməd bəy Ağayevlə görüşmüş, Yusif Akçura, Ziya Göyalp və başqa alimlərlə yaxınlıq etmişdir. Məhəmməd Əmin Rəsulzadə "Gənc türklər" təşkilatına rəğbət bəsləmiş, "Türk ocağı" cəmiyyətində çalışmış və onun əsas orqanı olan, 1911-ci ilin noyabr ayından nəşrə başlayan "Türk yurdu" jurnalının fəal yazarlarından biri olmuşdur. 1911-ci ilin oktyabr ayında Bakıda Tağı Nağıyev və Məhəmməd Əli Rəsulzadə ilə Abbasqulu Kazımzadə Məhəmməd Əmin Rəsulzadənin tapşırıq və tövsiyələrinə uyğun olaraq Müsəlman Demokrat Müsavat Partiyasının əsasını qoymuşdur. Məhəmməd Əli Rəsulzadə daha sonralar yazırdı:
Bakıya qayıdışı
1913-cü ildə Romanovlar sülaləsinin 300 illiyi ilə əlaqədar ümumi əfv elan olunur və Məhəmməd Əmin Rəsulzadə vətənə qayıda bilir. 1917-ci ildə fevral burjua inqilabı baş verdi.
Fevral inqilabından sonra, 1917-ci ilin aprelin 15–20-də Bakıda Qafqaz Müsəlmanları Qurultayının keçirildi. Qurultay Məhəmməd Əmin Rəsulzadənin təklifi ilə Rusiyanı federativ şəkildə təşkil etmək haqqında qərar çıxardı. Bu qurulutayda "Azərbaycan qayəsi" məsələsi yenidən ortalığa atıldı.
1–11 may 1917-ci il tarixində milyonçu Şəmsi Əsədullayevin Moskvadakı evində Rusiya müsəlmanlarının qurultayı keçirildi. Əlimərdan bəy qurultayın idarə heyətinə üzv seçilmişdir. Məhəmməd Əmin Rəsulzadə "ərazi muxtariyyəti" ideyası ilə çıxış etdi:
Onun irəli sürdüyü məhəlli muxtariyyət ideyası qurultayda 271 səsə qarşı 446 səslə qəbul edildi.
Bu dövrdə Məhəmməd Əmin Rəsulzadə özünün "Cəmaət idarəsi" və "Bizə hansı hökumət faydalıdır?" kitablarını çap etdirmiş, onun Moskva müsəlman qurulutayında etdiyi məruzə Əhməd Salikovun çıxışı ilə birlikdə "Şəkli idarə haqqında iki baxış" adı altında çap olunmuşdur.
Ümumrusiya Müsəlmanları Qurultayında eyni mövqedən çıxış edən Nəsib bəy Yusifbəylinin sədri olduğu Türk Ədəmi-Mərkəziyyət Firəqsi və Məhəmməd Əmin Rəsulzadənin rəhbəri olduğu Müsəlman Demokratik Müsavat Partiyası 1917-ci ilin iyun ayının 17-də keçirilən qurultayda birləşərək vahid Türk Ədəmi-Mərkəziyyət Partiyası "Müsavat" adı altında fəaliyyət göstərdi. Məhəmməd Əmin Rəsulzadə vahid partiyanın sədri seçildi.
İctimai Təşkilatlarının Şurasında
1917-ci il martın 5-də Bakıda Müsəlman İctimai Təşkilatları Şurası və onun İcraiyyə Komitəsi yaradıldı. Məmmədhəsən Hacınski, İ. Frolov, İbrahim bəy Heydərov və başqaları ilə yanaşı Məhəmməd Əmin Rəsulzadə də Komitənin tərkibinə daxil oldu. 1917-ci il martın 29-da Bakıda Müsəlman Milli Şurasının Müvəqqəti İcraiyyə Komitəsi təşkil edildi. Onun tərkibinə Məhəmməd Əmin Rəsulzadə, Məmmədhəsən Hacınski, Əlimərdan bəy Topçubaşov və başqaları seçildi. 17 iyul 1917-ci il tarixində isə 33 nəfərdən ibarət yeni icraiyyə komitəsi təşkil olundu. Məhəmməd Əmin Rəsulzadə yeni İcraiyyə Komitəsinin sədrinin müavini seçildi.
Bakı Müsəlman İctimai Təşkilatları Şurasının İcraiyyə Komitəsi 1917-ci il avqustun 29-da Kornilov əksinqilabi qiyamını qətiyyətlə pisləyərək, Müvəqqəti hökuməti tam müdafiə etdiyini bildirdi. left|thumb|10 nömrəli vahid siyahı 1917-ci il sentyabrın 5–6-da və 12-də Bakı Müsəlman İctimai Təşkilatları Komitəsinin növbəti iclası çağırıldı. İclasda Komitənin sədri Əlimərdan bəy Topçubaşov, sədrin müavinləri Məhəmməd Əmin Rəsulzadə və Fətəli xan Xoyski seçildi.
1917-ci ildə Rusiyada baş vermiş Oktyabr inqilabının nəticəsində, Stepan Şaumyanın başçılıq etdiyi bolşevik Bakı Soveti, Bakı quberniyasında hakimiyyəti ələ keçirmişdi. Bakıda rus və erməni silahlı dəstələri Azərbaycan əhalisini qarət etməyə başlayır. Soyğunçuluq, qarmaqarışıqlıq və özbaşına axtarışlar ancaq azərbaycanlıların yaşadığı məhəllələrdə baş veririrdi. Buna etiraz edən müsəlman tacirləri bütün mağazaları bağlamışdılar. 1917-ci il dekabrın 26-da Bakıda türklərin dükan və mağazalarının, demək olar ki, çoxu bağlanmışdı. Hadisələrdən təlaşa düşən azərbaycanlılar narahat olmağa başlayırlar. "İsmailiyyə" binasının qarşısında mitinq keçirilir və buraya 3000 nəfərə qədər türk toplaşır və onlar Müsəlman İctimai Təşkilatları Komitəsindən tələb edir ki, şəhərdə qayda-qanun yaradılması üçün tədbir görsünlər. Çıxış edən natiqlər soyğunçuluğa, zorakılığa və özbaşına axtarışlara etiraz edirdilər. Mitinqə gələn Bakı Soveti İcraiyyə Komitəsinin sədr müavini Prokofi Caparidze əhalini sakiləşdirmək məqsədilə, Sovet tərəfindən hər cür özbaşınalığa son qoymaq üçün lazımi ölçü götürüləcəyinə söz verir. Mitinqdə iştirak edən Məhəmməd Əmin Rəsulzadə şəhərdə qarmaqarışıqlıq olmasın deyə, 5 nəfərdən ibarət komissiya yaradılmasını təklif edir. Uzun müzakirələrdən sonra qəbul edilən qətnamədə göstərilirdi ki, özbaşına axtarışların aparılmasına və silahların müsadirə olunmasına yol verilməsin, müsəlmanların yaşadığı sahələrə müsəlman milisləri qoyulsun. Eyni zamanda, qeyd olunurdu ki, qəbul edilmiş qərarları həyata keçirmək üçün Hərbi İnqilabi Komitəsi ilə birgə 5 nəfərdən ibarət komissiyanın yaradılmasını Milli Komitəyə tapşırılsın. Elə həmin gün qoyulan tələbləri yerinə yetirmək üçün Milli Komitənin təcili yığıncağı keçirilir. Bu yığıncaqda Əlimərdan bəy Topçubaşov, Bəşir bəy Aşurbəyov, Məhəmməd Əmin Rəsulzadə, İbrahim bəy Heydərov və Məmmədhəsən Hacınski iştirak edirdi.
Buna baxmayaraq 31 mart tarixində kütləvi soyqırım həyata keçirildi. Bakı Soveti 1918-ci il aprelin 1-də müsəlman təşkilatlarına ultimatum vermişdi. Ultimatumun tələblərin yerinə yetirilməsi müddəti 1 aprel 1918, gündüz saat 3-ə təyin olunmuşdu. Danışıqlar axşam saat 5-də başlamışdı. Azərbaycanı üzvlər tələbləri yerinə yetirməyə razı olduqlarını bildirmişdilər və cavab sənədinə imza atmışdılar.
Seçkilər
Bakı Müsəlman İctimai Təşkilatları Komitəsi ilə Müsavat Partiyasının proqramları üst-üstə düşdüyündən onlar 1917-ci ilin noyabr ayında seçkilərə vahid siyahı ilə gedirdilər. 1917-ci ilin noyabrın 26-dan 28-nə qədər Cənubi Qafqazda Ümumrusiya Müəssislər Məclisinə seçkilər keçirildi. Müsavat Partiyası və Müsəlman Milli Komitələri seçkilərdə vahid 10 nömrəli siyahı ilə iştirak etdi. Bu siyahıda birinci sırada Xüsusi Zaqafqaziya Komitəsinin üzvü Məmməd Yusif Cəfərov, ikinci sırada Əlimərdan bəy Topçubaşov, üçüncü sırada isə Məhəmməd Əmin Rəsulzadənin adı yazılmışdı. Müsavat Partiyası və Müsəlman Milli Komitələrinin vahid 10 nömrəli siyahısı Zaqafqaziya seçki bölgəsində 615 816 (25.08%) səs toplayaraq əsasən Gürcüstan əhalisinin səs verdiyi menşeviklərdən sonra seçkini ikinci tamamladı. Bu, həmçinin 10 nömrəli siyahıya müsəlmanlarının 63 faizinin səs verdiyi mənasına gəlirdi.
Beləliklə Məhəmməd Əmin Rəsuladə Ümumrusiya Müəsisslər Məclisinin üzvü seçildi, lakin Rusiyada hakimiyyətə gələn bolşeviklər 1918-ci ilin yanvarın 5-də fəaliyyətə başlayan Ümumrusiya Müəssislər Məclisinin yanvarın 6-da buraxılması haqqında dekret verdilər.
Zaqafqaziya Seymində
Bu hadisədən sonra 1918-ci ilin yanvarında Tiflisdə Zaqafqaziyadan Müəsisslər Məclisinə seçilən nümayəndələr regional qanunverici orqan olan Zaqafqaziya Seyminin yaradılması qərarına gəldilər və Seymin ilk iclası 1918-ci ilin fevralın 23-də keçirildi. Məhəməd Əmin Rəsulzadə də Seymin üzvü olmuşdur. Seymdə müsəlman üzvlər Müsəlman fraksiyasını təsis etdilər. Məhəmməd Əmin Rəsulzadə bu fraksiyanın ən çox üzvə sahib olan "Müsəlman və demokratik bitərəflər qrupu"nun və Müsavatın rəhbəri olaraq fraksiyanın sədri seçildi. thumb|300x300px|Batuma göndərilmiş Azərbaycan Heyətininü üzvləri. Soldan 2-ci Məhəmməd Əmin Rəsulzadə Qafqaz cəbhəsində vəziyyət və Zaqafqaziyanın müstəqilliyinin elan edilməsi məsələləri istər Seymin, istərsə də hökumətin fəaliyyətində əsas yer tuturdu. Zaqafqaziya Seymindən müsəlman fraksiyasının lideri Məhəmməd Əmin Rəsulzadə bu barədə yazırdı: "Seymdə müsəlmanların bütün səyləri cəbhə məsələsinin dinc yolla həlli və Qafqazın müstəqilliyinin dərhal həyata keçirilməsinə yönəlmişdi. Müstəqil Qafqazın mövcudluğu təkcə Qafqaz müsəlmanlarının deyil, həm də Rusiyanın daimi təhlükəsi qarşısında qalan digər müsəlman ölkələrinin də mənafeyinə uyğun idi".
1918-ci il mayın 11-də Batumda Zaqafqaziya və Türkiyə arasında nümayəndə heyətləri səviyyəsində danışıqlar davam etdirildi. Zaqafqaziya hökumətinin sədri və xarici işlər naziri Akaki Çxenkelinin başçılıq etdiyi heyətin danışıqlarında Azərbaycanı Məhəmməd Əmin Rəsulzadə və Məmmədhəsən Hacınski təmsil edirdilər. Türkiyə tərəfin təmsilçilərinə xarici işlər naziri Xəlil Paşa, Qafqaz cəbhəsi komandanı Vahib paşa və hərbi nazir Ənvər paşa başçılıq edirdilər. Batum konfransında müşahidəçi sifətində general Otto fon Lossovun başçılığı ilə Almaniya nümayəndəliyi də iştirak edirdi. Lossov Batumda gürcü nümayəndələri ilə gizli görüşlər keçirərək, onlara hərbi və iqtisadi yardım göstəriləcəyini vəd etmişdi. Batum konfransında Zaqafqaziya Seyminin nümayəndə heyəti Türkiyənin Qars, Ərdəhan və Batum əyalətləri haqqında tələblərini tamamilə tanıdı və bununla da Brest-Litovsk müqaviləsinin müddəasını təsdiq etdi.
Gürcülər və ermənilər Türkiyə ilə münasibətdə ciddi siyasi ziddiyyətdə idi. Gürcülər Batum və Acarıstanın saxlanılması cəhdində olsalar da, buna nail olmaq üçün Qars və Ərdəhanı güzəştə getməyə razılaşşdılar, lakin müharibə başlamış, 8 gündən artıq çəkməmişdir. Osmanlı aprelin 15-də Batumu tutdu və Qarsı mühasirəyə aldı. Aprelin 19-da Seymə daxil olan Azərbaycan nümayəndələrinin birgə yığıncağında onlar Zaqafqaziyanın müstəqilliyini tələb etdilər. Azərbaycanlı nümayəndələr əks halda Azərbaycanın müstəqilliyi istiqamətində hərəkət edəcəklərini bildirdilər. Müharibədə məğlubiyyət və daxili narazılıqlardan sonra 1918-ci ilin aprelin 22-də Zaqafqaziyanın müstəqilliyi elan edildi. Bir ay sonra, may ayının 25-də gürcülər Seymin buraxılması qərarını alaraq Gürcüstanın müstəqilliyini elan etdilər. 1918-ci ilin mayın 26-da Seymin sonuncu iclası keçirildi və onun fəaliyyəti dayandırıldı.
Azərbaycan Xalq Cümhuriyyəti Milli Şurasında
1918-ci ilin may ayının 27-də Seymin Azərbaycan nümayəndələrinin fövqəladə iclası keçirildi və iclas Azərbaycanın idarə olunması vəzifəsini öz üzərinə götürərək Azərbaycan Müvəqqəti Milli Şurasını elan etdi. Tarix üzrə fəlsəfə doktoru Nəsiman Yaqublunun sözlərinə görə, Müsavat Partiyası sədrliyə Məhəmməd Əmin Rəsulzadənin namizədliyini irəli sürdü. İttihad Partiyası istisna olmaqla, qalan təşkilatların səsverməsi nəticəsində Məhəmməd Əmin Rəsulzadə Milli Şuranın sədri seçildi. Milli Şura yaranmış vəziyyəti təhlil etdikdən sonra 1918-ci ilin 28 mayında Tiflisdə Qafqaz Canişin sarayının ikinci mərtəbəsindəki böyük salonda keçirilən ilk iclasında Azərbaycan Xalq Cümhuriyyətinin yaradılmasını elan edilib və Azərbaycanın 6 bənddən ibarət "Milli İstiqlal Bəyannaməsi" imzalandı. Məhəmməd Əmin Rəsulzadə konfransla bağlı Batumda olduğu üçün bu iclaslarda iştirak edə bilməmişdir. Milli Şura şuranın üzvü Fətəli xan Xoyskiyə Azərbaycan Xalq Cümhuriyyətinin birinci müvəqqəti hökumətini təşkil etməyi həvalə etdi. Bir saatlıq fasilədən sonra Fətəli xan Xoyski sosialistlər və müsavatçılardan ibarət müvəqqəti koalisiya hökumətin tərkibini elan etdi. İyunun 17-də Azərbaycan Milli Şurasının iclasında Məhəmməd Əmin Rəsulzadə öz alovlu nitqində deyirdi:
left|thumb|1918-ci ildə İstanbul Konfransına göndərilmiş Azərbaycan Heyəti thumb|300x300px|İstanbul Konfransının iştirakçıları. Oturanlardan soldan 2-ci Məhəmməd Əmin Rəsulzadə İyunun 17-də Azərbaycan nümayəndələrinin İstanbul Beynəlxalq Konfransına göndərilməsi müəyyənləşdi. Konfransda iştirak etmək üçün Məhəmməd Əmin Rəsulzadə, Xəlil bəy Xasməmmədov və Aslan bəy Səfikürdskidən ibarət nümayəndə heyəti təsdiq edildi. Nümayəndə heyətinə konfrans iştirakçıları ilə siyasi, iqtisadi, maliyyə və hərbi məsələlərlə bağlı danışıqlar aparmaq və müqavilələr bağlamaq səlahiyyəti verilmişdir.
Azərbaycan Milli Şuras iyunun 17-də isə fəaliyyətini müvəqqəti dayandırıb, 6 aydan gec olmayaraq Müəssislər Məclisi çağrılmaq şərti ilə, bütün qanunverici və icraedici hakimiyyəti Müvəqqəti hökumətə vermişdir. Parlamentli respublika idarəçiliyinin hüquqi norma və qaydalarına sadiq qalan Fətəli xan Xoyski hökuməti, eyni zamanda, Müəssislər Məclisinin çağırılması üçün hazırlıq görməyə başladı. Bu məqsədlə xüsusi komissiya yaradıldı.
1918-ci il sentyabrın 15-də Qafqaz İslam Ordusu Bakı şəhərini aldı. Məhəmməd Əmin Rəsulzadə həmin günlərdə İstanbulda idi. O, yazırdı:
Milli Şuranın qərarından hələ 6 ay keçməmiş, hökumətin təkbaşına hakimiyyəti davam etdirmək səlahiyyəti olduğu halda Fətəli xan Xoyskinin təşəbbüsü və müraciətinə əsasən, 1918-ci il noyabrın 16-da Azərbaycan Milli Şurası yenidən fəaliyyətə başladı. Hökumətin sədri Fətəli xan Xoyskinin təklifi ilə Azərbaycan Milli Şurası Müəssislər Məclisi çağırmaq işini öz üzərinə götürdü. Azərbaycan Milli Şurasının 1918-ci il noyabrın 19-da Məhəmməd Əmin Rəsulzadənin sədrliyi ilə keçirilən iclasında Azərbaycan Milli Şurası həmin il dekabrın 3-də Müəssislər Məclisinin- geniş tərkibli Azərbaycan Parlamentinin çağırılması haqqında qanun qəbul etdi və öz fəaliyyətini dayandırdı. Azərbaycan Milli Şurasının 19 noyabr 1918-ci il tarixli iclasının qərarına əsasən hələ 1917-ci ilin sonlarında Ümumrusiya Müəssislər Məclisinə seçilmiş 44 nəfər türk-müsəlman nümayəndə birbaşa yeni yaradılacaq parlamentin tərkibinə daxil edilirdi. Müsəlmanlardan qalan 36 deputat və başqa millətlərin nümayəndələri yenidən seçilməli idi. Yeni Parlamentin formalaşdırılması 1918-ci il dekabrın 3-də başa çatdırılmalı idi.
Azərbaycan Cümhuriyyəti Parlamentinin çağırılması ilə əlaqədar Azərbaycan Milli Şurası adından onun sədri Məhəmməd Əmin Rəsulzadənin imzası ilə 1918-ci il noyabrın 29-da Azərbaycan və rus dillərində "Bütün Azərbaycan əhalisinə!" Müraciətnaməsi dərc edilir: